stanford-oval/wikipedia huggingface dataset:
Kumzari

| Kumzari> Tiedot |
| --- | --- |
Puhujia:   Oman
Sija:  Musandam
Kielitieteellinen luokitus
Kieliryhmä:  Indoeurooppalaiset kielet  Indoiranilaiset kielet  Iranilaiset kielet Länsi-Iranin kielet  Iranin lounaisosien kielet  Atšomin kieli kumzari
ISO 639-3:  zum
 Ohje 
Kumzari on Hormuzinsalmen eteläpuolella Omaniin kuuluvassa Musandamin eksklaavissa puhuttu iranilainen kieli tai murre.
Kumzari on ainoa Arabian niemimaalla vanhastaan puhuttu iranilainen kielimuoto. Sen puhujat ovat alkuperältään Persianlahden ja Omaninlahden rannalla asuneita kalastajia. Kumzari on lähellä Iranin Fārsin maakunnassa puhuttuja persian murteita ja myös lurien on arveltu ymmärtävän sitä.
Kieli toimii yhteisön suullisen kanssakäymisen välineenä. Sen puhujia arvioidaan olevan 2 300 henkeä, joista 1 700 asuu Omanissa. Nuorison keskuudessa kumzari on väistymässä arabian kielen tieltä.
Knattspyrnufélag Reykjavíkur

Knattspyrnufélag Reykjavíkur (lyh. KR Reykjavík) on islantilainen urheiluseura, jonka jalkapallojoukkue pelaa maansa pääsarjassa Úrvalsdeildissa. Vuonna 1899 perustettu seura on Islannin vanhin ja menestynein.
Jalkapallossa KR voitti heti ensimmäisen Islannin-mestaruuden, josta pelattiin ensimmäisen kerran vuonna 1912. Kaiken kaikkiaan seura on voittanut 27 mestaruutta, joista viimeisin on vuodelta 2019.
Seuran koripallojoukkue on voittanut Islannin-mestaruuden 14 kertaa sekä cup-mestaruuden kaksitoista kertaa.
Aiheesta muualla

KR Reykjavíkin verkkosivut (Arkistoitu – Internet Archive) (islanniksi)
Kirovskajan metroasema (Samaran metro)

| Kirovskaja> Кировская |
| --- | --- |

 Samaran metro 
Perustiedot
Metrolinjat:  1-linja
Sijainti:  53.211417°N, 50.268278°E
Paikkakunta:  Samara, Venäjä
Avattu:  26. joulukuuta 1987
Rakenne
Tyyppi:  tunneliasema
Kirovskaja (ven. Кировская) on yksi Samaran metron asemista. Se avattiin 26. joulukuuta 1987.
Kevin McHale (näyttelijä)

| Kevin McHale |
| --- | --- |
 Kevin McHale (2010)
Henkilötiedot
Koko nimi:  Kevin Michael McHale
Syntynyt: 14. kesäkuuta 1988 (ikä 36) Plano, Texas, Yhdysvallat
Ammatti:  näyttelijä, laulaja, tanssija
Näyttelijä
Aktiivisena:  2005–
Merkittävät roolit:  Artie Abrams   (Glee)
Aiheesta muualla
IMDb 
Kevin Michael McHale (s. 14. kesäkuuta 1988 Plano, Texas, Yhdysvallat) on yhdysvaltalainen näyttelijä, laulaja ja tanssija.
Ura

Kevin McHale on kotoisin Planosta, Texasista. Hän muutti Los Angelesiin luodakseen uraa näyttelijänä ja tanssijana. McHale sai ensimmäisen televisioroolinsa sarjasta All That vuonna 2005. Tämän jälkeen hän vieraili televisiosarjoissa Konttori, Zoey 101 ja True Blood. Hän on esittänyt Artie Abramsia musikaalisarjassa Glee vuodesta 2009. McHalen Gleen roolihenkilö Artie käyttää pyörätuolia, mutta McHale itse on toiminut tosielämässä tanssijana. McHale esiintyi Katy Perryn "Last Friday Night (T.G.I.F.)" -musiikkivideolla
McHale kuului aikaisemmin R&B-yhtyeeseen NLT. Yhtye hajosi vuonna 2009.
Filmografia

| Vuosi | Televisiosarjan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 2005 | All That | All That | Mark | 1 jakso |
| 2007 | Konttori | The Office | lähetti | 1 jakso |
| 2007–2008 | Zoey 101 | Zoey 101 | Dooley | 3 jaksoa |
| 2008 | True Blood | True Blood | Neil Jones | 2 jaksoa |
| 2009–2015 | Glee | Glee | Artie Abrams | vakituinen rooli |
Aiheesta muualla

Wikimedia Commonsissa on kuvia tai muita tiedostoja aiheesta .
Kevin McHale Internet Movie Databasessa. (englanniksi)
Kevin McHale TV.com-sivustolla (Arkistoitu – Internet Archive)
Fox - Glee - Kevin McHale (Arkistoitu – Internet Archive)
Kirpitšnikov

Kirpitšnikov on venäläinen ja juutalainen sukunimi. Se voi viitata useampaan henkilöön:
Anatoli Kirpitšnikov (1929–2020), neuvostoliittolainen näyttelijä
Aleksandr Kirpitšnikov (1845–1903), venäläisen kirjallisuuden tutkija
Vladimir Kirpitšnikov (1903–1950), neuvostoliittolainen divisioonan komentaja
Mihail Kirpitšnikov (s. 1945), neuvostoliittolainen biologi
Moisei Kirpitšnikov (1913–1995), neuvostoliittolainen kasvitieteilijä
Timofei Kirpitšnikov (1892–1917/1918), venäläinen sotilas, vuoden 1917 helmikuun vallankumouksen hahmo.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Katutyttöjen laulu

| ”Katutyttöjen laulu” Maj Karman Kauniit Kuvat |
| --- | --- | --- |

Singlen tiedot
 Albumilta: Metallisydän
 Julkaistu: 2003
 Formaatti: CDS
 Tekijä(t): Maj Karma
 Tuottaja(t): Ahti Impola, Häiriö
 Tyylilaji: alternative rock
 Kesto: 03.15
 Levy-yhtiö: Megamania
Maj Karman Kauniiden Kuvien muut singlet
| ”Arpi” 2003 | ”Katutyttöjen laulu” 2003 | ”Kyynel” 2004 |
Katutyttöjen laulu on alternative rock -yhtye Maj Karman Kauniiden Kuvien single, joka julkaistiin yhtyeen Metallisydän-albumilta. Se ilmestyi vuonna 2003 Megamania-levymerkillä.
Kappaleet

Kaikki kappaleet kirjoittanut Maj Karman Kauniit Kuvat.
Katutyttöjen laulu – 3.15
Hän puhuu kuin noituisi – 4.45
Paskan ote – 4.25 (live)
Kokoonpano

Herra Ylppö – laulu
Häiriö – kitara, tuottaja, äänittäjä
V.V.V. – bassokitara
J. Savolainen – rummut
Jussi Reunamäki – kosketinsoitin
Kokoonpano > Tuotanto

Ahti Impola – tuottaja, miksaaja
Minerva Pappi – masteroija
Herra Ylppö – kansikuva
Aiheesta muualla

Katutyttöjen laulu discogs.com -sivustolla
Maj Karma
| --- | --- |
Studioalbumit:   Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta:  Diskografia
Kribi

| Kribi |
| --- | --- |

 Kribi
 Koordinaatit: 02°56′06″N, 09°54′36″E 
Valtio:  Kamerun
Maakunta:  Sud
Departementti:  Océan
Väkiluku (2005):  59 928
Infobox OKVirheellinen NIMI-arvo: 
Kribi on kaupunki Kamerunissa. Se sijaitsee rannikolla noin 250 km Doualasta etelään. Kaupunki on rantakaupunki, jossa on jonkin verran paikallista turismia Doulasta. Kaupungissa on kalastussatama ja kalastus merestä on kohtalaisen iso elinkeino. Sinne rakennetaan syväsatamaa ja kaasuterminaalia.
Kaupungissa on katolinen kirkko, joka on rakennettu 1800-luvulla sekä moskeija. Kribissä on n. 60 000 asukasta (arvio vuodelta 2005).
Kalasatama Kribissä
Kira Hilli

Kira Hilli (1999, Helsinki) on suomalainen balettitanssija ja malli. Vuodesta 2018 hän on työskennellyt Hollannin Kansallisbaletissa jossa hän on toiminut vuodesta 2022 coryphée-solistina. Hilli on opiskellut balettia Helsingin tanssiopistossa 2003 – 2015 ja on valmistunut Münchenin musiikin ja näyttämötaiteen yliopiston balettiakatemiasta humanististen tieteiden kandidaatiksi vuonna 2018. Vuonna 2023 hän pätevöityi balettitanssinopettajaksi.
Tunnustukset

2014 - Nuorimpien solistien sarjassa 1. palkinto Suomen valtakunnallisessa balettikilpailussa. Hän voitti myös Tanssin kipinä –yleisöpalkinnon.
2014 - Falunin Pohjoismaiden ja Baltian maiden balettikilpailussa junioreiden 2. palkinto sekä stipendi
2015 - Falunin Pohjoismaiden ja Baltian maiden balettikilpailussa junioreiden 1. palkinto, Sirkka-Liisa Forslundin muistopalkinto sekä stipendi
Aiheesta muualla

kirahilli.com (viralliset kotisivut)
Radio Suomi Lappeenranta, 24.8.2018, Kira Hilli tanssii kohti huippua - balettitanssija kiinnitettiin Hollannin kansallisbalettiin (Yle Areena)
Kevin McCarthy (poliitikko)

| Kevin McCarthy |
| --- | --- |

Yhdysvaltain edustajainhuoneen 55. puhemies
 7. tammikuuta 2023 – 3. lokakuuta 2023  
Edeltäjä:  Nancy Pelosi
Seuraaja:  Mike Johnson
Yhdysvaltain edustajainhuoneen vähemmistöjohtaja
 3. tammikuuta 2019 – 3. tammikuuta 2023  
Edeltäjä:  Nancy Pelosi
Seuraaja:  Hakeem Jeffries
Yhdysvaltain edustajainhuoneen enemmistöjohtaja
 1. elokuuta 2014 – 3. tammikuuta 2019  
Edeltäjä:  Eric Cantor
Seuraaja:  Steny Hoyer
Yhdysvaltain edustajainhuoneen enemmistön whip
 3. tammikuuta 2011 – 1. elokuuta 2014  
Edeltäjä:  Jim Clyburn
Seuraaja:  Steve Scalise
Yhdysvaltain edustajainhuoneen jäsen Kalifornian 23. vaalipiiristä 22. vaalipiiristä 2007–2013
 3. tammikuuta 2007 – 31. joulukuuta 2023  
Edeltäjä:  Bill Thomas
Seuraaja:  Vince Fong
Henkilötiedot
Syntynyt: 26. tammikuuta 1965 (ikä 59) Bakersfield, Kalifornia, Yhdysvallat
Kansalaisuus:   yhdysvaltalainen
Puoliso:  Judy Wages (aviol. 1992–)
Lapset:  2
Tiedot
Puolue:  republikaanit
Uskonto:  baptismi
 Nimikirjoitus
Aiheesta muualla
kevinmccarthy.house.gov
Kevin Owen McCarthy (s. 26. tammikuuta 1965 Bakersfield, Kalifornia) on yhdysvaltalainen republikaanipoliitikko, joka toimi Yhdysvaltain edustajainhuoneen puhemiehenä tammikuusta 2023  lokakuuhun 2023 asti. Hänen edustajainhuoneen puhemieheksi valintaansa tarvittiin 15 äänestyskertaa. Viimeksi tätä useammin on jouduttu äänestämään vuonna 1860. McCarthysta tuli 3. lokakuuta 2023 Yhdysvaltain historian ensimmäinen edustajainhuoneen puhemies, joka menetti asemansa edustajainhuoneen äänestyksessä. Äänestyksen pani alulle hänen floridalainen puoluetoverinsa, Matt Gaetz, ja McCarthy hävisi sen äänin 216–210. McCarthy sai liittovaltion hallinnon sulun estäneen lakipaketin läpi demokraattien tuella, ja menetti siten osan republikaanien luottamuksen. McCarthy ilmoitti sittemmin, ettei aio asettua ehdolle tulevissa puhemiesvaaleissa.
Hänet valittiin ensimmäisen kerran vuonna 2006 edustajainhuoneeseen Kalifornian 22. vaalipiiristä. Tällä hetkellä hän edustaa Kalifornian 20. vaalipiiriä. Hän toimi edustajainhuoneen republikaaniryhmän johtajana elokuusta 2014 tammikuuhun 2023. McCarthy luopui edustajainhuoneen paikastaan joulukuussa 2023. Hänen seuraajakseen valittiin erillisissä täyttövaaleissa Vince Fong, joka aloitti McCarthyn tilalla 3. kesäkuuta 2024.
McCarthyn kampanja Hillary Clintonia vastaan

McCarthy ilmoitti syyskuussa 2015 pyrkivänsä edustajainhuoneen puhemieheksi. Kampanjan suosio laski sen jälkeen, kun hän televisiossa pyrki heittämään epäilyksiä presidenttiehdokas Hillary Clintonia kohtaan. McCarthy huomautti, kuinka selvästi Clintonin kannatusluvut ovat laskeneet sen jälkeen, kun republikaanit perustivat tutkintakomission selvittämään tämän toimia ulkoministerinä. Clinton sai McCarthyn puheista tukea syytteilleen, joiden mukaan tutkinta on pelkkää politikointia, jonka päämäärä on vahingoittaa Clintonia. McCarthy ilmoittikin 8. lokakuuta 2015 jättäytyvänsä pois puhemieskilvasta.
Vähemmistöjohtaja

Vuoden 2018 välivaalien jälkeen republikaanit olivat edustajainhuoneessa vähemmistönä. McCarthy valittiin jälleen edustajainhuoneen republikaaniryhmän johtajaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Elämäkerta kongressin sivustolla (englanniksi)
Kevin McCarthyn sivu edustajainhuoneen sivustolla (Arkistoitu – Internet Archive) (englanniksi)
Kriengsak Kovithavanij

Kriengsak Kovithavanij

Francis Xavier Kriengsak Kovithavanij (thaiksi ฟรังซิสเซเวียร์ เกรียงศักดิ์ โกวิทวาณิช; s. 27. kesäkuuta 1949 Ban Rak) on katolisen kirkon 11. heinäkuuta 1976 vihitty thaimaalainen pappi. Piispaksi hänet vihittiin 2. kesäkuuta 2007; hänet oli 7. maaliskuuta nimitetty Nakhon Sawanin hiippakunnan piispaksi. Vuonna 2009 hän aloitti Bangkokin arkkihiippakunnan arkkipiispana. Vuonna 2015 hänet ylennettiin kardinaaliksi.
Kovithavanij meni seminaariin Sampranissa ja opiskeli vuosina 1970–1976 filosofiaa ja teologiaa Rooman Paavillisessa Urbaniana-yliopistossa. 1980-luvulla hän erikoistui Paavillisessa gregoriaanisessa yliopistossa spiritualiteettiin.
Korppiretki

| Korppiretki |
| --- | --- |

Kirjailija:  Mika Honkalinna
Kuvittaja:  Mika Honkalinna
Kansitaiteilija:  Mika Honkalinna (kuva), Riitta Löytökorpi (ulkoasu)
Kieli:  suomi
Genre:  kuvateos, tietokirja
Kustantaja:  Maahenki
Julkaistu:  2015
Ulkoasu:  sid.
Sivumäärä:  183 s.
ISBN:  978-952-301-045-1
Löydä lisää kirjojaKirjallisuuden teemasivulta
Korppiretki on Mika Honkalinnan kirja, joka käsittelee korppia. Sekä teksti että kuvat ovat Honkalinnan. Kirja on ilmestynyt vuonna 2015, ja sen kustantaja on Maahenki. Kirja on valittu Maailman luonnonsäätiön vuoden luontokirjaksi 2015. Korppiretki on kustantamo Maahengen kuudes vuoden luontokirjaksi valittu kirja.
Kirjan tekstit ovat Honkalinnan muisteluita ja päiväkirjamerkintöjä kuvausretkiltä. Retkimuistojen ohella kirja sisältää tietoa korpin ominaispiirteistä lajina ja sen elinympäristöstä. Vuoden luontokirjan valinnut Sixten Korkman perusteli valintaansa sillä, että mustavalkoiset kuvat tuovat maisemille taianomaisen tunnelman. Lisäksi hän sanoi: "Kirja tukee metsiemme merkityksen ymmärtämistä ja muistuttaa niissä vaeltamisen antamasta mielihyvästä."
Kirjan prologi, alku, on Laavu, jossa Honkalinna kertoo ensimmäisistä korppimuistoistaan. Epilogi, kirjan viimeinen luku, on Paluu laavulle, jossa hän kertoo, millainen tuo laavupaikka on nykyisin, kirjan valmistuessa.
Honkalinna on ammattimainen luontokuvaaja ja -kirjoittaja. Hän on harrastanut luontokuvausta vuodesta 1978 ja innostunut korppien kuvaamisesta jo teini-ikäisenä.
Teos on ilmestynyt myös ruotsiksi, nimellä Korpresan.
Aiheesta muualla

Esimerkkejä kirjan kuvituksesta (Arkistoitu – Internet Archive)
Mika Honkalinnan radiohaastattelu Korppiretkestä, Yle Areena
Kriasos

Kriasos oli kreikkalaisessa mytologiassa Argoksen ja Euadnen, jokijumala Strymonin tyttären, poika. Hänen sisaruksiaan olivat Peiros, Epidauros ja Ekbasos. Häntä seurasi valtaistuimelle Forbas, joka oli joko hänen poikansa tai veljensä.
Kontratanssi

Kontratanssi on yhteisnimitys monelle sellaiselle vanhalle seuratanssille, jossa tanssiparit sijoittuvat vastakkain. Se oli 1700-luvulla tanssittu yleiseurooppalainen seuratanssi, joka oli lähtöisin Ranskasta (ransk. contredance), ja se pohjautui oletettavasti englantilaiseen tanssiin, jonka kanssa sillä on yhtäläisyyttä musiikissa ja tanssimistavassa. Tämä tanssi tunnettiin Englannissa nimellä country dance eli maalaistanssi. Kontratanssin erikoismuodot kuten anglaise, écossaise, française ja kotiljonki olivat 1700- ja 1800-luvuilla suosittuja ympäri Eurooppaa. Kontratanssin nimi juontuu joko ranskan sanasta contre, vastaan, tai englannin nimityksestä country dance.
Ruotsissa kontratanssi oli suosittu 1760–1810 ja tunnettiin nimellä svensk contre. Sen muunnoksia levisi myös Etelä- ja Kaakkois-Suomeen ja tanssia kutsuttiin kontraksi ja ristikontraksi. Tanssille oli  tunnusomaista nais- ja miesrivin vastakkaiskäynti, piiri sekä ketju.
Kirkkokylä

"Bonnstan"-kirkkokylä Skellefteåssa
Kirkkokylä tai kirkkotupa-alue (ruots. kyrkstad) tarkoittaa talonpoikaisväestön kirkkokäyntejä varten samalle alueelle rakennettuja asuinrakennuksia eli kirkkotupia, vajoja ja kirkkotalleja ja jotka sijaitsevat pitäjän kirkon välittömässä läheisyydessä. Kirkkotupia käytettiin tilapäiseen asumiseen kirkossakäynnin, markkinoiden, käräjien ja veronkeräämisen yhteydessä, jolloin pitkien matkojen päästä pitäjän kylistä kirkolle saapuneet eivät ehtineet palata saman päivän aikana takaisin koteihinsa. Kirkkokylävierailujen välillä kirkkotupien ikkunaluukut olivat suljetut ja kirkkokylien alueet olivat lähes autioita.
Gammelstadin kirkkokylä Luulajassa
Kirkkokylien esiintymisalue

Kirkkokyliä on esiintynyt lähinnä Ruotsissa sekä jonkin verran Suomessa ja Pohjois-Norjassa. Ruotsissa kirkkokyläperinne on ollut voimakasta eritoten Västerbottenin ja Norrbottenin lääneissä, joissa käytännöllisesti katsoen joka pitäjässä on ollut tärkeä kirkkokylä kirkon yhteydessä. Tornionjokilaakso on ollut poikkeus ja sen kirkkokylät ovat olleet hyvin pieniä ja lähes merkityksettömiä suhteessa pitäjien asukaslukuun. Ruotsissa kirkkokyliä on ollut yhteensä 71, joista on jossain muodossa säilynyt 16. Ainut Norlannin ulkopuolella ollut kirkkokylä on sijainnut Kopparbergissa. Parhaiten säilyneitä ovat Unescon maailmanperintökohteeksi vuonna 1996 valittu Gammelstadin kirkkokylä Luulajassa, sekä Öjebynin (Piitimessä), Skellefteån ja Arvidsjaurin kirkkokylät. Muilta Ruotsin paikkakunnilta kirkkokylät ovat suurimmaksi osaksi kadonneet kirkkotupien purkamisen myötä.
Suomessa kirkkokyläperinnettä on esiintynyt lähinnä ruotsinkielisellä Pohjanmaalla ja pohjoisimmassa Lapissa. Pohjanmaan kirkkokyläalueen eteläraja on välittömästi Vaasan alapuolella. Suomen Lapissa kirkkokyliä on ollut ainakin Enontekiöllä, Utsjoella, Inarissa, Sodankylässä ja Kuusamossa. Inarin kirkkokylä on ollut suurimpia ja siellä sijaitsi parhaimmillaan jopa 70 kirkkotupaa vuonna 1828. Ruotsinkielisellä Pohjanmaalla kirkkokyliä on ollut Kokkolassa, Kruunupyyssä sekä Pedersöressä. Närpiön kirkon lähistöllä oleva kylä on puolestaan ollut pääasiassa kirkkotalleista koostunut tallikylä. Kemissä ja Iin Haminassa on kirkon lähistöllä sijainnut myös useampia taloja, joita on ilmeisesti käytetty tilapäiseen yöpymiseen markkinoiden ja kirkonmenojen yhteydessä. Keuruun museon mukaan myös Keuruulla oli 1800-luvulla kymmeniä kirkkoaittoja kirkon lähistöllä, joista nykypäivään on säilynyt vain yksi.
Norjassa kirkkokyliä on sijainnut pääosin maan pohjoisimmassa osassa, muun muassa Koutokeinossa ja Kaarasjoella. Berglingin mukaan Tromssan kirkkokylä lienee muistuttanut eniten Pohjois-Ruotsin kirkkokyliä käyttötavaltaan ja perinteiltään. Sunnmøren alueella kirkkokylän tyylistä rakennuskantaa lienee käytetty lähinnä markkinoiden yhteydessä, ja asumusten kirkollisten tilaisuuksien yhteydessä tapahtunut käyttö lienee ollut toissijaista.
Historia

Ensimmäinen asiakirjamerkintä kirkkokylästä on vuodelta 1600 ja niiden rakentamisen on arvioitu alkaneen Pohjois-Ruotsissa 1500-luvun jälkipuoliskolla.
Utsjoen kirkkotupia
Konttainen

Konttainen syksyllä 2018 nähtynä Konttaisjärven suunnasta
Näkymä Konttaisen huipulta lokakuussa 2012.
Konttainen on Kuusamossa, Rukan pohjoispuolella sijaitsevan tunturijakson pohjoisin vaarahuippu. Vaaran korkeus on 407 metriä. Konttaiselle pääsee Virkkula-Vuotungintieltä, jonka varrella sijaitsee paikoitusalue sekä polku Konttaisen huipulle. Kyseinen polku on osa Karhunkierroksena tunnettua vaellusreittiä, joka jatkuu Konttaisen pohjoispuolelle.
Konttainen on Valtavaara-Pyhävaara-vaarajakson muiden vaarojen kanssa osa Natura 2000-luonnonsuojelualuetta.
Knarvik

| Knarvik |
| --- | --- |
 Knarvik ilmasta.
 Knarvik
 Koordinaatit: 60°32′43″N, 05°16′55″E 
Valtio:  Norja
Lääni:  Vestland
Kunta:  Alver
Pinta-ala:  
 – Maa:  3,9 km²
Väkiluku (2022):  6 481
 – Väestötiheys:  1661,8 as./km²
Infobox OKVirheellinen NIMI-arvo: 
Knarvik on Norjassa Alverin kunnassa sijaitseva taajama ja kunnan hallinnollinen keskus. Sen pinta-ala on 3,9 neliökilometriä ja asukasluku 6 481 vuonna 2022.
Media

Paikallislehtien Nordhordland ja Strilen toimitukset sijaitsevat Knarvikissa.
Aiheesta muualla

Kuvia tai muita tiedostoja aiheesta Knarvik Wikimedia Commonsissa
Koivula (Pori)

| Koivula |
| --- | --- |
 Koivulan kaupunginosa Ulvilantien risteyksestä kuvattuna.
Kaupunki:  Pori
Suuralue:  Itäinen Maa-Pori
Kaupunginosa nro:  16
Väkiluku:  1 094 (2013)
Postinumero(t):  28360
Koivula on Porin 16. kaupunginosa Itä-Porissa. Koivulan naapurikaupunginosia ovat idässä Vanhakoivisto, lännessä Uusikoivisto ja Kuninkaanhaka ja pohjoisessa Herralahti.
Koivula on tyypillinen esimerkki 60- ja 70-luvun lähiörakentamisesta. Ensimmäiset kahdeksankerroksiset kerrostalot valmistuivat 1960-luvun alussa Koivulantien ja Säästäjänkadun varsille. Talot ovat yksirappuisia. 1966 kerrostaloalue laajeni idemmäksi Vanhakoivistontien tien varteen. Koivulan lähiön asukasluku on noin 1 100.
Koivulan palveluja ovat esimerkiksi. Supermarket, pizzeria, parturi, kukkakauppa, R-Kioski, Itä-Porin terveysasema, apteekki.
Aiheesta muualla

Koivula Pori-tiedossa (poritieto.com)
Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari
Knez

Knez (2015)
Knez (oik. Nenad Knežević, Ненад Кнежевић, s. 5. joulukuuta 1967) on montenegrolainen laulaja. Hänen uransa alkoi vuonna 1992 jugoslavialaisella MESAM-musiikkifestivaalilla ja samana vuonna hän julkaisi debyyttialbuminsa Kao magija. Knezin myynein albumi on ollut vuonna 1997 julkaistu Automatic. Vuonna 2000 hän voitti Budva 2000 Festival -kilpailun kappaleella Vjeruj. Knez edusti Montenegeroa vuoden 2015 Eurovision laulukilpailussa kappaleella Adio.
Diskografia > Albumit

Kao magija (1994)
Iz dana u dan (1996)
Automatic (1997)
Daleko, visoko (2001)
Ti me znaš (2003)
Vanilla (2005)
Otrov i med (2008)
Opa Cupa (2012)
Diskografia > Kokoelmat

The Best of Knez (1999)
Balade (2006)
Opa Cupa (2012)
Kontrastisuodin

Kontrastisuodin, josta käytetään myös lyhennystä UHC (ultra high contrast), on yleensä tähtikaukoputken tai kiikarin okulaariin kiinnitettävä syvän taivaan (deep sky) tarkkailuun kehitetty suodatin. Nimensä mukaisesti suodin on suunniteltu kontrastin parantamiseksi: Suotimen avulla taustataivaasta saadaan tummempi, ja toisaalta se korostaa emissiosumujen, planetaaristen sumujen ja joidenkin heijastussumujen näkymistä (H alfa, H beta, O III).
Suodatin ei sovellu jatkuvaspekristen kohteiden, kuten tähtien tai galaksien, havainnointiin.
UHC tehoaa myös valosaasteeseen. Se on myös hyvä suodin havaitsemista haittaavien revontulien vaikutuksen vähentämiseksi.
Konttaaminen

Konttaava lapsi.
Konttaaminen on liikkumista käsien ja polvien varassa. Pikkulapset usein siirtyvät ryömimisestä konttaamiseen, jonka jälkeen oppivat kävelemään. Konttaamisessa etenemisnopeus on ryömimistä nopeampi.
Vauva oppii konttaamaan noin kahdeksan kuukauden ikäisenä. Tämä vaihe kestää useita kuukausia, kunnes lapsi oppii seisomaan ja kävelemään ensin tukea vasten ja sitten omin voimin.
Konttaaminen voi olla vauhdikasta ja se kehittää käsivarsien, jalkojen ja selän lihaksia. Siten valmistellaan kehoa myös kävelyä varten. Konttaamisen oppiminen liittyy ihmisen tasapainoaistin kehittymiseen. Tasapainoaisti kehittyy myös, kun ihminen opettelee kävelemään.
Kaikki vauvat eivät ollenkaan konttaa, vaan siirtyvät suoraan esimerkiksi ryömimisestä kävelemiseen.
Kontro

Kontro on suomenkielinen sukunimi. Tunnettuja nimenkantajia ovat:
Lauri Kontro (s. 1953), toimittaja
K. E. Kontro (1886–1928), liikemies
Korppikotkat (suku)

| Korppikotkat |
| --- | --- |
 Hanhikorppikotka (Gyps fulvus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Korppikotkat Gyps  Savigny, 1809
Katso myös
   Korppikotkat (suku) Wikispeciesissä   Korppikotkat (suku) Commonsissa 
Infobox OKNimi-testi OK: 
Korppikotkat (Gyps) on haukkojen heimoon kuuluva päiväpetolintusuku. Korppikotkien sukuun kuuluu BirdLifen mukaan kahdeksan lajia.